sagorsarker/bangla-wikipedia huggingface dataset:
প্রাথমিক অদ্বৈত অবস্থান

প্রাথমিক অদ্বৈত অবস্থান (initial singularity) ছিল একটি মহাকর্ষীয় অদ্বৈত অবস্থান যার ঘনত্ব ছিল অসীম এবং মনে করা হয় কোয়ান্টাম চাঞ্চল্যের কারণে মহাবিস্ফোরণ ও পরবর্তিতে ঘটা দ্রুত প্রসারণের মাধ্যমে আজকের মহাবিশ্ব তৈরির পূর্বে এটিতে মহাবিশ্বের সকল স্থান-কাল ও ভর বিদ্যমান ছিল। প্রাথমিক অদ্বৈত অবস্থানের তাৎক্ষণিক পরবর্তি সময়েই প্লাংক যুগ শুরু হয়, যা মহাবিশ্বের ইতিহাসের সর্বপ্রথম যুগ ছিল।
সাধারণ আপেক্ষিকতাকে ব্যবহার করে মহাবিশ্বের সূচনা সম্পর্কে ধারণা করা হয়। মহাজাগতিক স্ফীতিশীলতা নিয় আজকের সর্বোত্তম মডেলগুলো অনুসারে, মহাবিশ্বের শুরুতে মহাবিশ্বের সমস্ত ভর, শক্তি এবং স্থানকাল অসীম ঘনত্বের ঘনীভূত অবস্থায় ছিল, আর সেই অবস্থায় তার আকার মানুষের মাথার আকার থেকে একটি সুউচ্চ দালান সমৃদ্ধ শহরের সমান হতে হতে পারে। মহাবিশ্বের শুরুতে কী হয়েছিল তা অনুসন্ধান করার জন্য কেবল সাধারণ আপেক্ষিকতার ব্যবহার অনেক সমালোচিত হয়েছে, কেননা প্রাথমিক মহাবিশ্বের উচ্চ-শক্তির পরিবেশের ক্ষেত্রে কোয়ান্টাম বলবিদ্যা একটি উল্লেখযোগ্য বিষয় হয়ে ওঠে, এবং কেবল সাধারণ আপেক্ষিকতার ব্যবহার এক্ষেত্রে সঠিক হিসাব দিতে ব্যর্থ হয়। মহাবিস্ফোরণের ঐতিহ্যগত মডেলে কেবল সাধারণ আপেক্ষিকতা ব্যবহারজনিত ত্রুটির প্রতিক্রিয়া হিসেবে মহাবিশ্বের উদ্ভবের বিকল্প তাত্ত্বিক মডেল তৈরি প্রস্তাব করা হয়েছে। এদের মধ্যে একটি হল স্ট্রিং তত্ত্ব-ভিত্তিক মডেল, যেখানে দুটো ব্রেন এর মধ্যে সংঘর্ষ ঘটার ফলে ভর ও শক্তির সৃষ্টি হয়। ব্রেন হচ্ছে মহাবিশ্বের চেয়েও অনেক বড় ঝিল্লী।
প্রাথমিক অদ্বৈত অবস্থান বা আসল মহা বিস্ফোরণ দেখা অসম্ভব, কারণ অদ্বৈত অবস্থানের মধ্যে স্থান ও কালের অস্তিত্ব থাকে না, তাই মহাবিস্ফোরণের পূর্বে কোনভাবেই সেখান থেকে বিকিরণ নির্গত হতে পারবে না। যদিও অসীম ঘনত্বের অদ্বৈত অবস্থানের কোন প্রত্যক্ষ প্রমাণ নেই, তবুও মহাবিশ্ব যে খুব উত্তপ্ত ও ঘন অবস্থা থেকে প্রসারিত হয়েছে মহাজাগতিক অণুতরঙ্গ পটভূমি বা কসমিক মাইক্রোওয়েভ ব্যাকগ্রাউন্ড হচ্ছে তার একটি প্রমাণ।
কোয়ান্টাম বলবিদ্যার দ্বারা সৃষ্ট সমস্যার ফলে মহাবিস্ফোরণ কেন ঘটে এবং এর পূর্বে কী ছিল তা নিয়ে বিভিন্ন নতুন মডেল প্রস্তাব করা হয়। এদের মধ্যে একটি হচ্ছে লুপ কোয়ান্টাম গ্র্যাভিটি। এটি মহাবিশ্বের সূচনাকে বিগ বাউন্স এর সমাহার এর দ্বারা ব্যাখ্যা করতে চায়, যেখানে কোয়ান্টাম চাঞ্চল্যের কারণে মহাবিশ্বের প্রসারণ ঘটে। এটি একই সাথে মহাবিশ্বের একটি চাক্রিক মডেলের ভবিষ্যদ্বাণী দান করে। অর্থাৎ এটি অনুসারে পুরনো মহাবিশ্বের ধ্বংসের পর নতুন মহাবিশ্বের সৃষ্টি হবে। আর এই প্রত্যেকটি নতুন মহাবিশ্বের ভৌত ধ্রুবকগুলো ভিন্ন হবে। এম-তত্ত্ব এবং মহাজাগতিক অণুতরঙ্গ পটভূমি বা কসমিক মাইক্রোওয়েভ ব্যাকগ্রাউন্ড (সিএমবি) থেকে আসা আরেক ব্যাখ্যা অনুসারে মহাবিশ্ব আসলে বহু-মহাবিশ্ব বা মাল্টিভার্স এর অনেকগুলো মহাবিশ্বের মধ্যে একটি, এবং কোয়ান্টাম চাঞ্চল্যের ফলে আরেকটি মহাবিশ্ব থেকে আমাদের এই মহাবিশ্বের উৎপত্তি হয়েছে। এই ব্যাখ্যাটি একটি মাত্র মহাবিশ্বের অস্তিত্বের ধারণার বিরুদ্ধে।
খতরা খতরা খতরা

খতরা খতরা খতরা () হলো কালার্স টিভিতে সম্প্রচারিত একটি ভারতীয় কমেডি সিরিজ যাতে অভিনয় করেন ভারতী সিং, হর্ষ লিম্বাচিয়া, আদিত্য নারায়ণ, পুনিত পাঠক, আভিকা গর, রিধিমা পণ্ডিত, গৌরব দুবে, বিকাশ গুপ্ত, আলি গণি এবং অনিতা।
বুন্টে

বুন্টে হলো একটি জার্মান ভাষার সাময়িকী যা প্রকাশ করে হুবার্ট বার্ডা মিডিয়া। ১৯৪৮ সালে এটির প্রথম সংস্করণ "দাস ডুফার" নামে প্রকাশ করা হয়। হুবার্ট বুর্ডার অধীনে, "বুন্টে" একটি জনপ্রিয় আধুনিক সাময়িকীতে পরিণত হয়েছে। বর্তমানে, সকল জার্মান প্রকাশকদের মাঝে "বুন্টে" সর্বাধিক বিক্রিত এবং জনপ্রিয় মাধ্যমগুলির একটি। প্যাট্রিকা রিকেল চলে যাওয়ার পর, ২০১৬ সালের জুলাইয়ে রবার্ট পোলজার প্রধান সম্পাদক হিসেবে অংশ নেন।
দ্বিতীয় বিশ্বযুদ্ধের পরে, ফ্রান্স কর্তৃপক্ষ ফ্রান্জ বুর্ডাকে নতুন একটি সাময়িকীর জন্য নিযুক্ত করে। এই কারণে তিনি ১৯৪৮ সালে "দাস উফার" নামে প্রথম সংস্করণটি প্রকাশ করেন। অপরদিকে, ফ্রান্স কর্তৃপক্ষ সম্পাদক দল নিযুক্ত করে। শুরু থেকেই, সাময়িকীটি সমাজের বিভিন্ন ধরনের ঘটনাকে তুলে ধরেছে। ১৯৫৩ সালে, দ্বিতীয় এলিজাবেথের অভিষেকের সময়, বিশেষ একটি সংস্করণ প্রকাশ করা হয় যার পরিমাণ ছিল ১০০,০০০ কপি। ফ্রান্জ বুর্ডা ছবির স্বত্ব কেনার জন্য ঋণ গ্রহণ করেছিলেন (তার পরিবারের ইচ্ছার বিরুদ্ধে)। ১৯৫৪ সালে, "দাস উফার" নাম পরিবর্তন করে "বুন্টে ইলাস্ট্রির্টে" রাখা হয়।
১৯৭২সালের জুলাইয়ে, "বুন্টে ইলাস্ট্রির্টে" প্রথম সংক্ষিপ্ত "বুন্টে" নামে আবির্ভূত হয়। এই পছরের পরের বছর, হুবার্ট বুর্ডা সাময়িকীর পরিবর্তন করতে থাকেন, তিনি ১৯৭৪সালে সম্পাদক হিসেবে "বুন্টে" তে যোগ দেন। ২বছর পর, তিনি বার্নড রুনাল্ডকে সরিয়ে প্রধান সম্পাদক হয়ে যান।
১৯৮৫ সালে, বুর্ডা-ভারল্যাগ রোফ মেঙ্গেলের কাছ থেকে তার বাবা জোসেফ মেঙ্গেলের হস্তলিখিত কিছু নোট ক্রয় করেন, যেটিতে হাজারো পৃষ্ঠা ছিল। তিনি এটি দশ লক্ষ ডয়েচেস মার্ক দিয়ে ক্রয় করেন। এটির জন্য বুন্টেতে অসউইচ ক্যাম্পের কুখ্যাত ডাক্তার সম্পর্কে একাধিক নিবন্ধ প্রকাশিত হয়।
১৯৮৬ সালে, ফ্রাঞ্জ বুর্ডার মৃত্যুর পর, দ্যা বুর্ডা গ্রুপটিকে পুনরায় সংগঠিত করা হয়। হুবার্ট বুর্ডা প্রধান সম্পাদক থেকে "বু্ন্টে"র প্রকাশক হন। তার অবস্থানে আসেন পিটার বয়েনিশ যাকে অবশ্য ১৯৮৬ সালের শেষের দিকে পদত্যাগ করতে হয় ১৯৮৬ সালের শেষে, লুথার স্টোবাচকে সাময়িকীর নতুন প্রধান সম্পাদক নিযুক্ত করা হয়। এবং ১৯৮৯ সালে ফ্রাঞ্জ জোসেফ ওয়াগনারকে সহ-সম্পাদক করা হয়। ১৯৯৪ সালে স্টরোবাচ বুর্ডা-ভারল্যাগ ত্যাগ করলে, ১৯৯৬ সালের শেষ পর্যন্ত ওয়াগনারই প্রধান সম্পাদক ছিলেন।
২০১৬ সালে, ১,০০০ সংখ্যার জন্য প্যাট্রিকা রিকেল "বুন্টে" ত্যাগ দেয়। তখন থেকে পৃরধান সম্পাদক রবার্ট পোলজারই এই সাময়িকীর মূলে রয়েছন। তার দায়িত্বে, সাময়িকীটি মধ্যভিত্ত শ্রেণির সমাজের জন্য আধুনিক ও জনপ্রিয় সাময়িকীতে পরিণত হয়।
"বুন্টে" হলো হুবার্ট বুর্ডা মিডিয়ার সবচেয়ে জনপ্রিয় ব্র্যান্ড। অন্যান্য সাময়িকীর মতো, সাম্প্রতিক বছরে এটির প্রচার হ্রাস পেয়েছে। ১৯৯৮ সাল থেকে এর বিক্রয়ের পরিমাণ ৩১.৩ শতাংশ হ্রাস পেয়েছে এবং বর্তমানে এটির বিক্রয়ের পরিমাণ ৪৬৮,৭১০ কপি। এ থেকে আয়ের অংশ ১৯.১ শতাংশ।
মাকামে ইব্রাহিম

মাকামে ইব্রাহিম (, বাংলা: হযর‍ত ইব্রাহিম (আ) এর দাঁড়ানোর স্থান) হল একটি পাথর, যা কাবা শরিফের পাশে চারদিকে লোহার বেষ্টনীর ভেতর একটি ক্রিস্টালের বাক্সে বিদ্যমান। মাকামে ইব্রাহিমের দৈর্ঘ্য, প্রস্থ ও উচ্চতা সমান-প্রায় এক হাত। মুসলমানরা বিশ্বাস করে থাকেন যে, পাথরটিতে হযরত ইব্রাহিম (আ) এর পদচিহ্ন বিদ্যমান। মুসলমানরা বিশ্বাস করে থাকেন যে, চার হাজারেরও বেশি সময় ধরে অপরিবর্তিত থাকা পদচিহ্ন কেয়ামতের পূর্ব পর্যন্ত অপরিবর্তিত থাকবে।
এ পাথরে দাঁড়িয়ে হযরত ইব্রাহিম (আ) কি করতেন তা নিয়ে মতভেদ আছে। তবে সবচেয়ে নির্ভরযোগ্য মতটি হল, তিনি এর উপরে দাঁড়িয়ে কাবা শরিফ নির্মাণ করেছেন। মুসলমানরা বিশ্বাস করে থাকে যে, হযরত ইব্রাহিম (আ) এর মোজেজার কারণে শক্ত পাথরটি ভিজে তাতে তার পায়ের চিহ্ন বসে গিয়েছে।
বাক্সে রাখার আগে মানুষেরা পাথরটি হাতে ধরে দেখতে পেত। এটি ইসমাইল (আঃ) এর সময় থেকে এখনও হাওয়ায় ভাসছে এবং কিয়ামত পর্যন্ত ভাসবে। বর্তমানে বাক্সের ভিতরে রাখা হয়েছে বলে দূর থেকে হজ ও ওমরা করার সময় পাথরটি দেখে থাকে পুণ্যার্থীরা।
অবশ্য কোনো কোনো ইসলামী চিন্তাবিদ ‘মাক্বামে ইবরাহীম’ বলতে একটি পাথরখণ্ডকে বুঝানোর বিষয়ে ভিন্নমত পোষণ করেন। আরবি ভাষারীতি ও কুরআনের ব্যবহার অনুসারে কারো বস্তুগত অবস্থান বুঝাতে ‘মুক্বাম’ শব্দ এবং মর্যাদাগত অবস্থান, জবাবদিহিমূলক অবস্থান ও আদর্শগত অবস্থান ইত্যাদি অবস্তুগত বা ভাবগত অবস্থান বুঝাতে ‘মাক্বাম’ শব্দ ব্যবহৃত হয়। এ অধ্যয়ন অনুসারে ‘মাক্বামে ইবরাহীম’ বলতে ‘ইবরাহীমের আদর্শগত অবস্থান’ বুঝায়, যার প্রেক্ষিতে তিনি কা’বা নির্মাণ করেছেন এবং যে আদর্শ থেকে শিক্ষা নিয়ে সালাতের ক্ষেত্রে নিজেদের অবস্থান গ্রহণ করার নির্দেশ দেয়া হয়েছে।
'হজর 'কাবা নির্মাণের সময় হযরত ইব্রাহীম (আঃ) যে পাথরের উপর দাঁড়িয়েছিলেন সেটিই ছিল। সাঈদ বিন যুবায়ের থেকে ইবনে আব্বাসের সূত্রে বর্ণিত হয়েছে- যে ইব্রাহিম যখন ইসমাইল ও হাজরের কাছে আসেন, তখন তাদের অবস্থান ছিল মক্কায়। এভাবে দীর্ঘ সময়কাল পেরিয়ে গেল।ইবরাহীম আ. তাদের মধ্য থেকে একজন মহিলাকে বিয়ে করল।তার নাম হাজেরা।কিছুদিন পর হাজেরা মারা গেল। ইব্রাহিম সারার কাছে হাজেরার কাছে আসার অনুমতি চাইলেন।তিনি তাকে অনুমতি দিলেন।তিনি তাকে শর্ত দিলেন কখনো ফিরে না আসার। তাই ইব্রাহীম মক্কায় এলেন। হাজেরা মারা গিয়েছিল, তাই তিনি ইসমাইলের বাড়িতে গেলেন, তারপর তিনি এলেন, যখন ইসমাইল জমজমের কাছে একটি গাছের নীচে তীর ধারালো করলেন, এবং যখন তিনি তাকে দেখলেন, তিনি তার কাছে দাঁড়ালেন, তাই তারা একটি পিতার মতো একটি সন্তানের সাথে করেছে, এবং পিতার কাছে একটি শিশু, তারপর তিনি বললেন: "হে ইসমাইল, মহান আল্লাহ - আমাকে সাহায্য করার জন্য কিছু করার নির্দেশ দিয়েছেন।" তাই তিনি এটি তার জন্য রেখেছিলেন, তাই ইব্রাহিম যখন তিনি ছিলেন তখন খাড়া পাথরের উপর দাঁড়িয়েছিলেন। নির্মাণ, এবং ইসমাইল তাকে পাথর তুলে দিল, যখন তারা বলছিল: ।"
খড়

ধান বা লতাগুল্মের শুকনো অংশ থেকে খড় উৎপাদিত হয়। সাধারণত ধান বা লতাজাতীয় খাদ্যশস্য মাড়াই করার পর অবশিষ্ট ঐচ্ছিক অংশ শুকিয়ে সংরক্ষণ করা হয় যা শুকনো তৃণবিশেষ বা খড় হিসেবে পরিচিত। খড় গ্রামগঞ্জের কৃষক বাড়িতে স্তুপাকারে রাখা হয়। সাধারণত যেসব কৃষক পশু পালন করেন তারা পশুর খাদ্য হিসেবে এটি ব্যবহার করেন। 
খড়ের গাদা ঘাস, লতা-পাতা, শিম জাতীয় গাছ বা অন্যান্য লতাপাতাসংক্রান্ত গাছপালা কেটে গোখাদ্য হিসেবে ব্যবহারের জন্যে একপ্রকার সংরক্ষণ পদ্ধতি। এতে লতা বা ঘাসকে শুকিয়ে সংরক্ষণ করা হয়। এ গোখাদ্য সাধারণত গৃহপালিত পশু যেমন গরু, ঘোড়া, ছাগল, ভেড়া, খরগোশ এবং গিনিপিগ হিসাবে ছোট পোষা প্রাণীদের খাওয়ানো হয়।
ঐতিহ্যগতভাবে কৃষকরা খড়কে গাদা করে রাখতে অভ্যস্ত যা খড়ের গাদা হিসেবে পরিচিত। কৃষকরা তাদের গৃহপালিত পশু কিংবা হালচাষের প্রাণীদের জন্যে এটি তৈরি করেন। যে কোনো সরু জাতীয় গাছের টুকরো, অথবা সুপারি গাছের টুকরো কিংবা বাঁশের সাহায্যে গাদা তৈরি করা যায়। খড়ের গাদা দুই পদ্ধতিতে তৈরি করা যায়, একটি হলো মাচাবিহীন অপরটি মাচাযুক্ত। মাচাবিহীন খড়ের গাদা সরাসরি মাটিতে বাঁশ কিংবা গাছের টুকরো উঁচু মাটিতে পুঁতে তার চারদিকে সরাসরি শুকনো খড় রাখা হয়। মাচাযুক্ত খড়ের গাদায় প্রাথমিকভাবে কাঠ বা বাঁশ দিয়ে মাটি থেকে কিছুটা উঁচু মাচা তৈরি করা হয়। তারপর মাঝখানে একটি বাঁশা বা গাছের টুকরো মাটিতে পুঁতে তার চারদিকে মাচার ওপর খড় রাখা হয়ে থাকে।
সন্ত পলের গির্জা, মিউনিখ

সন্ত পলের গির্জা ( বা "Paulskirche") জার্মানির বাভারিয়া রাজ্যের মিউনিখের লুডভিগসভোরস্তাদ-ইসারভোরস্তাদের মধ্যে অবস্থিত একটি বৃহৎ ক্যাথলিক গির্জা। গির্জাটির নির্মাণ কাজ ১৮৯২ সালে শুরু হয় এবং ১৯০৬ সালে শেষ হয়। এর নকশা করেন অস্ট্রিয়ার স্থপতি জর্জ ভন হওবেরিসসার। এটিকে তিনি গোথিক পুনর্জাগরণ নকশার আদলে তৈরি করেন। এটি থেরেসিয়েনওয়েইসের উত্তর দিকে অবস্থিত।
গির্জার বাইরের সজ্জার জন্য আন্সবাখ থেকে তৈরি চুনাপাথর ব্যবহার করা হয়েছে। অভ্যন্তরীণ সজ্জার জন্য উচ্চ বাভারিয়ার টাফ (চুনময় পাথর) ব্যবহার করা হয়েছে এবং নির্মাণ সামগ্রীর মধ্যে মূখ্য উপাদান ছিল ইট। গির্জাটির প্রধান মিনারের উচ্চতা , ফ্রাঙ্কফুর্ট ক্যাথিড্রালের মিনারের মতো করে এটি তৈরি করা হয়েছে। পশ্চিম দিকে দুটি মিনার অবস্থিত। এদের প্রত্যেকের উচ্চতা মিটার। পশ্চিম দিকের প্রধান প্রবেশদ্বারের উপরে একটি বড় গোলাপী জানালা দ্বারা গির্জাটিকে সজ্জিত করা হয়েছে।
দ্বিতীয় বিশ্বযুদ্ধের সময়, ১৯৪৪ সালের ডিসেম্বরে, বোমা হামলার কারণে গির্জাটি ভয়াবহ ক্ষতির সম্মুখীন হয়। গুরুত্বপূর্ণ কিছু উপাদান চুরি হয়ে যায়। বিশেষ করে উঁচু বেদির উপাদানসমূহ।
১৯৬০ সালের ১৭ ডিসেম্বরে, কনভায়ার সি-১৩১ডি সামারিটান, মিউনিখ-রিম বিমানবন্দর থেকে উড্ডয়নের পর গির্জাটির বুরুজে আঘাত করে এবং ভূপাতিত হয়।
২০১৯ সালের ২৫ এপ্রিল, ইস্টারের সময় গির্জাটিতে একজন ব্যক্তি "আল্লাহু আকবর" বলে চিৎকার দিয়ে ওঠে, এতে গির্জায় অবস্থিত মানুষেরা ভয় পেয়ে দৌড়ে পালাতে চেষ্টা করে। পালানোর সময় ২৪ জন আহত হয়। পরে পুলিশ সোমালিয়া থেকে আগত ৩৬ বছর বয়সী এক ব্যক্তিকে আটক করে। অবশ্য তার কাছে কোন অস্ত্র বা বিস্ফোরক কিছুই পাওয়া যায় নি।
আবু তাম্মাম

আবু তাম্মাম (), পুরোনাম হাবিব ইবনে আওস আল-তা'ই () (৭৮৮–৮৪৫) ছিলেন আব্বাসীয় যুগের এক আরব কবি, যিনি এক খ্রিষ্টান পরিবারে জন্মেছিলেন ও খ্রিষ্ট ধর্ম ত্যাগ করে ইসলাম ধর্ম গ্রহণ করেছিলেন। তিনি আরবি কবিতা সংকলন "হামাসাহ" এর জন্য পরিচিত।
আবু তাম্মাম জন্মেছিলেন সিরিয়ার জসিমে। ধারণা করা হয়ে থাকে, তিনি তার যৌবন অতিবাহিত করেছিলেন সিরিয়ার হোমসে। তিনি শৈশবে কায়রোর এক মসজিদে পানি বিক্রি করতেন বলে গল্প প্রচলিত আছে। তার কাব্যপ্রতিভার প্রথম বিকাশ ঘটে মিশরে। সেখানে তিনি নাম করতে না পারায় তিনি দামেস্ক ও পরবর্তীতে মসুল গমন করেন। সেখানে তিনি আব্বাসীয় খলিফা আল-মামুনের পৃষ্ঠপোষকতা প্রার্থনা করেন। কিন্তু, তার কাব্যপ্রতিভা খলিফাকে আকৃষ্ট করতে ব্যর্থ হয়েছিল। এরপর তিনি খেলাফতের পূর্বাংশে গমন করেন এবং অবশেষে আর্মেনিয়ার গভর্নর খালিদ ইবনে ইয়াজিদ আল-শায়বানির পৃষ্ঠপোষকতা লাভ করেন। তার কাব্যপ্রতিভা গভর্নরকে যতবার মুগ্ধ করত, ততবার গভর্নর তাকে দশ হাজার দিরহাম করে প্রদান করতেন।
আল-মামুনের মৃত্যুর পর নতুন খলিফা হিসেবে দায়িত্ব গ্রহণকারী আল-মুতাসিম তার কাব্যপ্রতিভায় মুগ্ধ হন। ৮৩৩ খ্রিষ্টাব্দের পর থেকে তিনি মূলত বাগদাদে বাস করতে থাকেন। আল-মুতাসিমের দরবারে স্থান হয়েছিল আবু তাম্মামের।
বাগদাদ থেকে তিনি খোরাসান গমন করেছিলেন। সেখানে তিনি আবদুল্লাহ ইবনে তাহির আল-খোরাসানির পৃষ্ঠপোষকতা লাভ করেন। ৮৪৫ সালের দিকে তিনি সিরিয়ার মারারাত উন-নুমানে ছিলেন। সেখানে তিনি আরব কবি বুহতুরির (আনু. ৮২০–৮৯৭) সাথে মিলিত হন। আবু তাম্মাম মসুলে ৮৪৫ সালে মৃত্যুবরণ করেন।
আবু তাম্মাম তার সময়ের বিখ্যাত আরবি কবিতাগুলো নিয়ে "হামাসাহ" (, বাংলা: প্রেরণাদান) নামে কবিতা সংকলন প্রকাশের জন্য পরিচিত। তিনি কবিতাগুলো সংগ্রহ করেছিলেন আবু আল-ওয়াফা ইবনে সালামার সুবিশাল গ্রন্থাগার থেকে। কবিতা সংকলনটি দশ খণ্ডে প্রকাশিত হয়েছিল।
আবু তাম্মামের কবিতায় ঐতিহাসিক ঘটনা ও ব্যক্তিদের কাহিনি ফুটে উঠেছে। তার কবিতায় রয়েছে মুতাজিলা মতবাদেরপ্রাধান্য।
কবি অ্যাডোনিসের মনে করেন যে, আবু তাম্মাম লেখনীর মাধ্যমে দুনিয়া গড়ার লক্ষ্য নিয়ে কাব্যচর্চা শুরু করেছিলেন। তিনি আরো মনে করেন যে, কবিতার পংক্তির সাথে কবির সম্পর্কে আবু তাম্মাম প্রেমিক প্রেমিকার সম্পর্কের মত ঘনিষ্ঠ মনে করতেন এবং কবিতা রচনাকে প্রেমিক প্রেমিকার অন্তরঙ্গ সম্পর্কের সাথে তুলনা করতেন।
এ কে এম এ আউয়াল

এ কে এম এ আউয়াল (জন্ম: ৩ মার্চ ১৯৫৪) বাংলাদেশের রাজনীতিবিদ যিনি পিরোজপুর-১ আসনের সংসদ সদস্য ছিলেন।
এ কে এম এ আউয়াল ৩ মার্চ ১৯৫৪ সালে পিরোজপুর জেলায় জন্মগ্রহণ করেন। তার স্ত্রী লায়লা পারভীন।
এ কে এম এ আউয়াল ১৯৭০ সালে বাংলাদেশ কেন্দ্রীয় ছাত্রলীগের সদস্য নির্বাচিত হন। ১৯৭১ সালে পিরোজপুর জেলা ছাত্রলীগের সহসভাপতি এবং পরবর্তীতে ভারপ্রাপ্ত সভাপতির দায়িত্ব পালন করেন। ১৯৭২ সালে বাংলাদেশ আওয়ামী লীগ কেন্দ্রীয় যুবলীগের প্রতিষ্ঠাতা সদস্য এবং পরবর্তীতে পিরোজপুর জেলা যুবলীগের আহ্বায়ক ও সভাপতির দায়িত্ব পালন করেন। কেন্দ্রীয় যুবলীগের তথ্য ও গবেষণা সম্পাদক এবং প্রেসিডিয়াম মেম্বার হিসেবে দায়িত্ব পালন করেন। তিনি ১৯৯২ থেকে ২০১৫ সাল পর্যন্ত পিরোজপুর জেলা আওয়ামী লীগের সাধারণ সম্পাদক হিসেবে দায়িত্ব পালন করেন, ২০১৫ থেকে এখন পর্যন্ত জেলা আওয়ামী লীগের সভাপতি।
তিনি ২০০৮ ও ২০১৪ সালের নির্বাচনে পিরোজপুর-১ আসনের সংসদ সদস্য নির্বাচিত হন। সংসদ সদস্য থাকাকালীন তিনি মুক্তিযোদ্ধা, ধর্ম, সড়ক পরিবহন ও সেতু মন্ত্রণালয় সম্পর্কিত স্থায়ী কমিটির সদস্য হিসেবেে দায়িত্ব পালন করেন।
খন্দকার আসাদুজ্জামান

খন্দকার আসাদুজ্জামান (২২ অক্টোবর ১৯৩৫-২৫ এপ্রিল ২০২০) বাংলাদেশের টাঙ্গাইল জেলার রাজনীতিবিদ, মুক্তিযোদ্ধের সংগঠক ও টাঙ্গাইল-২ (গোপালপুর-ভূঞাপুর) আসনের সাবেক সংসদ সদস্য।
খন্দকার আসাদুজ্জামান ২২ অক্টোবর ১৯৩৫ সালে টাঙ্গাইল জেলায় গোপালপুর উপজেলার নারুচিতে জন্মগ্রহণ করেন। তিন বিন্দুবাসিনী সরকারি বালক উচ্চ বিদ্যালয় থেকে ম্যাট্রিক পাশ করেন। তিনি বিএ (অনার্স) সহ এমএ পাশ। তার এক ছেলে মশিউজ্জামান রোমেল ও এক মেয়ে একাদশ জাতীয় সংসদের সংরক্ষিত নারী আসনের সংসদ সদস্য অপরাজিতা হক।
খন্দকার আসাদুজ্জামান মুক্তিযোদ্ধের সংগঠক ছিলেন। স্বাধীনতার পূর্বে তিনি রাজশাহীর জেলা প্রশাসক ছিলেন। ৫ জানুয়ারী ১৯৭১ সালে তিনি পূর্বপাকিস্তান প্রাদেশিক সরকারের অর্থবিভাগের যুগ্মসচিব হিসেবে নিয়োগ পান। মুজিবনগর সরকারের অর্থ সচিব ছিলেন তিনি। তিনি ছিলেন বাংলাদেশ সরকারের প্রথম অর্থ সচিব।
তিনি প্রধানমন্ত্রী শেখ হাসিনার সাবেক উপদেষ্টা ও বঙ্গবন্ধু শিশুকিশোর পরিষদের সাবেক সভাপতি।
তিনি টাঙ্গাইল-২ (গোপালপুর-ভূঞাপুর) আসন থেকে ১৯৯৬ সালের জুন মাসের সপ্তম জাতীয় সংসদ নির্বাচন, ২০০৮ সালের নবম জাতীয় সংসদ নির্বাচন এবং ২০১৪ সালে দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে তিনি পরাজিত হয়ে ছিলেন।
যমুনা নদী থেকে অবৈধভাবে বালি সংগ্রহের অভিযোগে দৈনিক আমার দেশ পত্রিকায় আসাদুজ্জামানের ছেলেকে অভিযুক্ত করা হয়েছিলো।
খন্দকার আসাদুজ্জামান ২৫ এপ্রিল ২০২০ হৃদরোগে আক্রান্ত হয়ে মৃত্যুবরণ করেন।
উমামা বিনতে আব্দুল মুত্তালিব

উমামা (বা উমাইমা) বিনতে আব্দুল মুত্তালিব মুহাম্মদের ফুফু ছিলেন।
তিনি মক্কায় আব্দুল মুত্তালিব ইবনে হাশিম ও ফাতিমাহ বিন আমর আল-মাখজুমিয়ার ঘরে জন্মগ্রহণ করেন। 
তিনি আসাদ ইবনে খুজাইমা গোত্রের একজন অভিবাসী যাহস ইবনে রিয়াবকে বিয়ে করেছিলেন, এবং তাদের ছয়জন সন্তান হয়েছিল।
উমামা কখনও মুসলিম হয়েছিলেন কিনা তার বর্ণনা পাওয়া যায়না। ৬২২ সালে তিনি মদিনার পথে তার সন্তানদের সাথে "হিজরাতে" যোগ দেননি। ৬২৮ সালে তিনি তখনও বেঁচে ছিলেন, মুহাম্মদ যখন তাকে খায়বার থেকে ৪০ ওয়াস্ক খেজুুর প্রদান করেছিলেন।
আতিকা বিনতে আব্দুল মুত্তালিব

আতিকা বিনতে আব্দুল মুত্তালিব বিশ্ব নবী মুহাম্মদ(স)-এর ফুফু ছিলেন।
তিনি আব্দুল মুত্তালিব ইবনে হাসিম ও ফাতিমা বিন আমরের কন্যা যিনি মক্কার কুরাইশ গোত্রের মাখজুম বংশে জন্মে ছিলেন। 
তিনি ওমর ইবনে ওয়াহাব ইবনে আব্দুল উযযা ইবনে কায় ইবনে কিলাবের সাথে বিয়ে করেছিলেন এবং তার পুত্রের নাম ছিল জুহায়ের। 
মাখজুম গোত্রের আবু উমাইয়া ইবনে আল-মুগীরাকে বিয়ে করে তিনি উম্মে সালামার সৎমা হয়ে ওঠেন । আতিকার সন্তান আবদুল্লাহ, জুহায়ের ও কুরাইব। 
৬২৪ সালের মার্চ মাসে তিনি তার ভাই আব্বাসকে ভয়ংকর স্বপ্ন দেখার কথা বলেন। তিনি স্বপ্ন দেখেছিলেন যে উট মক্কার কাছাকাছি দাঁড়িয়ে আছে এবং তার সওয়ারী চিৎকার করে বলছে, "হে লোক, বের হও, আর আপনার লোকদেরকে এমন এক দুর্যোগের মুখোমুখি হতে দিও না যা তিন দিন পর আসবে!" তারপর মানুষটি একটি পর্বত আরোহণ করেছিল এবং একটি শিলা নিক্ষেপ করেছিল, যা ছিন্নভিন্ন হয়ে শহরের প্রতিটি ভবনে এক টুকরা করে পড়েছিল। আব্বাস এই স্বপ্ন সম্পর্কে কাউকে না বলার জন্য সতর্ক করে দিয়েছিলেন, কিন্তু তিনি তার একজন বন্ধুকে বলেছিলেন, যিনি তার বাবাকে বলেছিলেন এবং শীঘ্রই এটা মক্কার সবাই জেনে যায়। আবু জেহেল আব্বাসকে জিজ্ঞেস করলেনঃ তোমরা কি সন্তুষ্ট নও যে, তোমাদের পুরুষেরা নবীত্ব নিয়ে খেলতে, যাতে তোমাদের নারীরাও তা করতে পারে? আতিকা ভবিষ্যদ্বাণী করেছে যে তিন দিনের মধ্যে যুদ্ধ হবে। যদি তিন দিন কেটে যায় এবং কিছুই হয় না, আমরা আপনাকে আরবের সর্বশ্রেষ্ঠ মিথ্যাবাদী হিসাবে গণ্য করবো। তিন দিন পর আবু সুফিয়ানের একজন দূত উপত্যকায় পৌঁছালেন, উটের উপর দাঁড়ালেন এবং তার জামা, চিৎকার করে বললেন, "হে কুরাইশ, বণিক-উট, ব্যবসায়ী-উট! মুহাম্মদ ও তাঁর সঙ্গীরা আপনাদের সম্পত্তির জন্য অপেক্ষা করছে, যা আবু সুফিয়ানের সাথে রয়েছে। আমি মনে করি না যে আপনারা এটি আটকাতে পারবেন। সাহায্য করুন! সহায়তা করুন!" সতর্ক হয়ে, কুরাইশরা অস্ত্রসজ্জিত হয়ে বদর যুদ্ধে ঝাপিয়ে পড়ে। আতিকার ভাই আবু লাহাব সৈন্য বাহিনীতে যোগ দেননি, তিনি বলেছিলেন তিনি আতিকার ভবিষ্যদ্বাণীপূর্ণ স্বপ্নের ভয়ে ভীত ছিলেন। 
আতিকা মক্কায় ইসলাম ধর্ম গ্রহণ করেন মুসলিম হন এবং মদিনার পথে সাধারণ অভিবাসনে যোগ দেন।
আরওয়া বিনতে আব্দুল মুত্তালিব

আবু বিনতে আবদুল মুত্তালিব মুহাম্মদের ফুফু ছিলেন।
তিনি ৫৬০ সালের কাছাকাছি মক্কায় জন্মগ্রহণ করেন, আবদুল মুত্তালিব ইবনে হাসিমী ও ফাতিমা বিন আমরের ঘরে। তিনি কুরাইশ বংশের মাখজুম গোত্রর ছিলেন। 
তার প্রথম স্বামী উমাইর ইবনে ওয়াহব এর ঔরসে তাঁর একটি ছেলে ছিল, তুলয়ব। তার দ্বিতীয় স্বামী আর্তা ইবনে শারাহবীল ইবনে হাশিম এর ঔরসে তাঁর একটি মেয়ে ছিল ফাতিমা। 
আল- আরাকামের বাড়িতে তাঁর ছেলে তুলায়ব একজন মুসলমান হয়ে ওঠে। আরওয়া তার চাচাতো ভাই মুহাম্মদের পক্ষে তার সমর্থন দিয়ে বলেছিলেন যে, যদি সে একজন পুরুষ হত তবে সে তার ভাতিজাকে রক্ষা করার জন্য অস্ত্র তুলে নিতো। তুলায়ব তখন জিজ্ঞাসা করলেন, কি তাকে মুসলিম হতে বাধা দিচ্ছে? আরওয়া তার বিশ্বাসের ঘোষণা দেন এবং মক্কায় মুহাম্মদের সমর্থনে কথা বলতে শুরু করেন। 
তার ভাই আবু লাহাব তাকে ডেকে বললেন, তিনি অবাক হয়েছেন যে তিনি তাদের বাবার ধর্ম পরিত্যাগ করেছেন। আরওয়া উত্তর দিয়েছিলেন যে, তিনি একজন মুসলিম এবং তিনি আবু লাহাবকে তার ভাতিজাকে সমর্থন করার পরামর্শ দিয়েছিলেন, এমনকি যদি মুহাম্মদ এর উদ্দেশ্য ব্যর্থ হয়, এমনকি আবু লাহাবের কাছে অজুহাত থাকবে যে তিনি শুধুমাত্র পরিবারের একজন সদস্যকে রক্ষা করছিলেন। 
৬২২ সালে মদিনায় সাধারণ অভিবাসনে যোগ দেন আরাওয়া। 
তিনি মুহাম্মাদকে উদ্দেশ্য করে একটি কবিতা লেখেন <poem>"O Allah's Messenger! Thou wert our hope"
"and thou wert kind to us and not cruel."
"Thou wert kind, merciful and our Prophet."
"Whoever weepeth should weep for thee today ..."
"For Allah's Messenger may my mother and maternal aunt be sacrificed,"
"my paternal uncle, my maternal uncle and even mine own soul ..."
"May Allah's peace be in greeting to thee,"
"and may thou enter the Garden of Aden with joy."</poem>
হারিস ইবনে আব্দুল মুত্তালিব

হারিস ইবনে আবদুল মুত্তালিব ( ) হযরত মুহাম্মদের চাচাদের মধ্যে একজন ছিলেন।
তিনি মক্কায় কুরাইশ বংশের আব্দুল মুত্তালিব ইবনে হাশিমের পুত্র ছিলেন। হারিথের মা মুত্তালিবের প্রথম স্ত্রী সুম্রা বিনতে জন্ডব, যিনি হাওয়াজিন গোত্রের লোক ছিলেন। দীর্ঘকাল ধরে তার পিতার আর কোন সন্তান ছিলো না । 
কথিত আছ যে আল-হারিথ জমজম কূূপ খনন কাজে আবদুল মুত্তালিবকে সাহায্য করেছিলেন। 
আল-হারিথের অন্তত পাঁচ সন্তান ছিল।
আল-হারিথ তার ভাই আব্দুল্লাহর থেকে বেশি বেেঁচে ছিলেন, যিনি ৫৭০ সালের শেষের দিকে বা ৫৭১ সালের গোড়ার দিকে মারা যান। তিনি তার পিতার উত্তরসূরি হয়েছিলেন, যিনি ৫৭৯ সালে মারা যান।
ব্ল্যাক অর্ডার (কমিক্স)

ব্ল্যাক অর্ডার হলো কাল্পনিক অতিমানবীয়-খলনায়কদের একটি দল, যা মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত হয়। দলটি নিষ্ঠুর বিনগ্রহীদের সদস্যদের দ্বারা গঠিত, যারা থ্যানোসের অধীনে কাজ করে। তারা থ্যানোসের আদেশে বিভিন্ন গ্রহ ধ্বংস করতে তাদের অবদানের দ্বারা তাকে সাহায্য করে।
ব্ল্যাক অর্ডারের সদস্যরা একত্রে মার্ভেল সিনেম্যাটিক ইউনিভার্স চলচ্চিত্র "" (২০১৮) ও "" (২০১৯)-এ চিল্রেন অফ থ্যানোস হিসেবে আবির্ভূত হয়। দলটি সদস্য ইবনি ম হিসেবে টম বওঘান-ললার, ব্ল্যাক ডোয়ার্ফ হিসেবে টেরি নটারি, করভাস গ্ল্যাইভ হিসেবে মাইকেল জেমস শ এবং প্রক্সিমা মিডনাইট হিসেবে ক্যারি কুন-এর পাশাপাশি থ্যানোস হিসেবে জশ ব্রোলিন অভিনয় করেছেন।
অনুপম শাহজাহান জয়

অনুপম শাহজাহান জয় একজন বাংলাদেশী রাজনীতিবিদ ও সাবেক সংসদ সদস্য। ২০১৪ সালে এবং ২০২৪ সালের নির্বাচনে তিনি টাঙ্গাইল-৮ আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
অনুপম শাহজাহান জয় টাঙ্গাইল জেলায় জন্মগ্রহণ করেন। তার পিতা শওকত মোমেন শাহজাহান।
অনুপম শাহজাহান জয় রাজনীতিতে সক্রিয় এবং তিনি প্রথম বারের মতো ২০১৪ সালে সংসদ সদস্য নির্বাচিত হন।
মোড়াকরি ইউনিয়ন

মোড়াকরি ইউনিয়ন বাংলাদেশের হবিগঞ্জ জেলার লাখাই উপজেলার একটি ইউনিয়ন। ইউনিয়নের দক্ষিণ পাশে বয়ে যাওয়া ভলভদ্র নদী তৈরী করেছে উক্ত ইউনিয়ন, লাখাই উপজেলা, হবিগঞ্জ জেলা ও সিলেট বিভাগীয় সীমারেখা।
মুসলমান সংখ্যাগরিষ্ট এলাকা হলেও অন্যান্য ইউনিয়নের তুলনায় এ ইউনিয়নে হিন্দুদের সংখ্যা আনুপাতিক হারে অধিক হওয়ায় এটি হিন্দু অধ্যুষিত হিসেবে পরিচিত। এ ইউনিয়নে কয়েকটি হিন্দু মন্দির বা আখড়া আছে। এ ইউনিয়নেও মানুষের প্রধান পেশা কৃষি, মৎস্য ও ক্ষুদ্র ব্যবসা।
মোড়াকরি বাংলাদেশের হবিগঞ্জ জেলার লাখাই উপজেলার দক্ষিন দিকে অবস্থিত একটি ইউনিয়ন। মোড়াকরি ইউনিয়ন লাখাই উপজেলার সবচেয়ে ছোট ইউনিয়ন। এই ইউনিয়নের উত্তরে বামৈ ও মুড়িয়াউক ইউনিয়ন, দক্ষিণে ব্রাহ্মনবাড়িয়ার নাসিরনগর উপজেলার, পূর্বে মুড়িয়াউক ইউনিয়ন এবং পশ্চিমে লাখাই ইউনিয়ন। লাখাই উপজেলা সদর থেকে মোড়াকরি ইউনিয়নের দূরত্ব ১০ কিলোমিটার। ২০১১ সালের বাংলাদেশ পরিসংখ্যান ব্যুরো কর্তৃক প্রকাশিত তথ্য অনুযায়ী ইউনিয়নটির মোট আয়তন ৪৩৭৮ একর। প্রতি বর্গ কিলোমিটারে জনসংখ্যার ঘনত্ব ১৩৯১ জন। 
৭টি গ্রাম নিয়ে ইউনিয়নটির প্রশাসনিক এলাকা গঠিত। গ্রামসমূহের নাম-মোড়াকরি, ফুলবাড়ীয়া, জিরুন্ডা, মানপুর, কাসিমপুর, সুবিদপুর, লক্ষীপুর।
বাংলাদেশ পরিসংখ্যান ব্যুরো কর্তৃক প্রকাশিত ২০১১ সালের জরিপ অনুযায়ী নিম্নোক্ত উপাত্ত এবং উক্ত ইউনিয়নে মোট জনসংখ্যার মধ্যে ২১২৯৪ জন মুসলিম, ৩৩৩৫ জন হিন্দু ও ২৩ জন খ্রিষ্টান বসবাস করে। ইউনিয়নটিতে পুরুষ ও মহিলার গড় বৈষম্য হচ্ছে ৮৮%।
এ ইউনিয়নে ১টি উচ্চ বিদ্যা এবং ১০ টি প্রাথমিক বিদ্যালয়, ১টি কিন্ডারগার্টেন আছে। এখানে একটি আলীম মাদ্রাসা আছে।
হবিগঞ্জ শহর থেকে একটি পাকা রাস্তা লাখাই উপজেলার উপর দিয়ে ফান্দাউক বাজারে গিয়ে পৌঁছেছে, যা মোড়াকরি ইউনিয়নের উপর দিয়ে অতিবাহিত হওয়ায় উক্ত ইউনিয়নের যোগাযোগ ব্যবস্থা অত্যন্ত উন্নত।
ইউনিয়নের পাশে মনিখাই খাল, কলকলিয়া নদী, ভলভদ্র নদী সহ বড় বড় জলমহাল অবস্থিত।
সুরেশ চন্দ্র বিশ্বাস – রাজনীতিবিদ
ব্রাহ্মণবাড়ীয়া জেলার নাসিরনগর উপজেলার ফান্দাউক বাজার সংলগ্ন ইউনিয়নটি মিষ্টি ও রসমলাইর জন্য বিখ্যাত। ইউনিয়নের অধিকাংশ হিন্দুরাই মৃত শিল্পী। বিভিন্ন পূজা মৌসুমে তারা ব্যস্ত থাকে প্রতিমা তৈরীতে। মোড়াকরি গ্রামে রয়েছে একটি ঐতিহ্যবাহী ৫০০ বছরের পুরানো একটি মসজিদ যেটি মোড়াকরি পূর্ব গ্রাম বাইতুল মুকাদ্দাস জামে মসজিদ নামে পরিচিত এবং পালবাড়ি নামে একটি দর্শনীয় জায়গা, যা দেখতে বহু দুর-দুরান্ত থেকে দর্শনার্থীরা প্রতিদিনই ভ্রমণে আসেন। 
প্রাতিষ্ঠানিক ওয়েবসাইট
হালাহ বিনতে ওয়াহব

হালাহ বিনতে ওয়াহব ইবনে আব্দ মানাফ বিন যুহরাহ ( ) আবদুল মুত্তালিব ইবনে হাসিমের স্ত্রীদের মধ্যে একজন ছিলেন।
আবদুল মুত্তালিবের সাথে হালাহের যেদিন বিয়ে হয় সেই একই দিন বোন আমিনাহ বিনতে ওয়াহব ইবনে আবদ মানফ ইবনে জুহরা, ইসলামিক নবী মুহাম্মদের মা, আবদুল্লাহ ইবনে আব্দুল মুত্তালিবকে বিয়ে করেছিলেন। 
তিনি হামজা, সাফিয়াহ, আল-মুকওয়াভিম ও হজল এর মা ছিলেন। এভাবে হামজা এবং মুহম্মদ বিভিন্ন উপায়ে সম্পর্কিত ছিলেন।। তিনি চাচাতো ভাই (তার মায়ের দিক থেকে) অপসারণ করেছিলেন; চাচা (তার বাবার দিক থেকে); আবু লাহাবের মুক্তিপ্রাপ্ত ক্রীতদাসী থুয়েবার দিক থেকে দুধভাই। এছাড়াও হামজা ও মুহাম্মদ ভায়রাভাই ছিল, হামজার স্ত্রী সালমা বিনতে ঊমায়স ও মুহাম্মদের স্ত্রী মায়মুুুনা সম্পর্কে সৎ বোন ছিলো। অন্য বোন উম্মে ফাদলকে বিয়ে করেছিলেন মুহাম্মদের আরেক চাচা আব্বাস ইবনে আবদুল মুত্তালিব।
হালাহের ভাইয়েরা হচ্ছে আবু ওয়াক্কাস (সা'দ ইবনে আবি ওয়াক্কাসের পিতা) এবং নওফাল।
ইয়ান কুইক

ইয়ান উইলিয়াম কুইক (; জন্ম: ৫ নভেম্বর, ১৯৩৩) ভিক্টোরিয়ার জিলং এলাকায় জন্মগ্রহণকারী প্রথিতযশা ও সাবেক প্রথম-শ্রেণীর অস্ট্রেলীয় ক্রিকেটার। ১৯৫৭ থেকে ১৯৬১ সময়কালে ভিক্টোরিয়া বুশর‍্যাঞ্জার্স দলের পক্ষে প্রথম-শ্রেণীর অস্ট্রেলীয় ক্রিকেটে অংশগ্রহণ করেছিলেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন ইয়ান কুইক।
১৯৫৬-৫৭ মৌসুম থেকে ১৯৬১-৬২ মৌসুম পর্যন্ত ইয়ান কুইকের প্রথম-শ্রেণীর খেলোয়াড়ী জীবন চলমান ছিল। তন্মধ্যে, ১৯৫৭-৫৮ মৌসুমে ৩২ উইকেট নিয়ে শেফিল্ড শিল্ডের সর্বোচ্চ উইকেট শিকারী হন। ঘরোয়া ক্রিকেটে সাফল্য পেলেও কোন টেস্ট খেলার সুযোগ পাননি ইয়ান কুইক। তবে, ১৯৫৯-৬০ মৌসুমে নিউজিল্যান্ড এবং ১৯৬১ সালে অস্ট্রেলিয়া দলের সদস্যরূপে ইংল্যান্ড গমন করেছিলেন। তন্মধ্যে, নিউজিল্যান্ড সফরে সবগুলো প্রথম-শ্রেণীর খেলায় অংশ নিয়ে ২৪.২১ গড়ে ১৪ উইকেট পেয়েছিলেন তিনি।
ক্যাপ্টেন খান

ক্যাপ্টেন খান হচ্ছে ২০১৮ সালে মুক্তিপ্রাপ্ত একটি বাংলাদেশী মারপিটধর্মী-নাট্য চলচ্চিত্র। চলচ্চিত্রটি পরিচালনা করেছেন ওয়াজেদ আলী সুমন এবং শাপলা মিডিয়ার ব্যানারে প্রযোজনা করেছেন সেলিম খান। চলচ্চিত্রটিতে প্রধান চরিত্রে অভিনয় করেছেন শাকিব খান, শবনম বুবলি, সম্রাট, মিশা সওদাগর, অমিত হাসান, ডন, শিবা শানু ও আশিষ বিদ্যার্থী। এটি ২০১৪ সালে ভারতীয় তামিল চলচ্চিত্র অভিনেতা সুরিয়া ও সামান্থা অভিনীত "আনজানের" অনানুষ্ঠানিক পুনঃনির্মাণ। চলচ্চিত্রটি ২০১৮ সালে ঈদুল ফিতর উপলক্ষে বাংলাদেশে মুক্তি পায়।
ক্যাপ্টেন খান ও তার দলের লোকজন ঢাকার শহরের যত অসৎ ধান্দার কাজ রয়েছে সবই তারা হ্যান্ডেল করতো। ক্যাপ্টেন খানের দলের প্রত্যেকটি লোক তারা একে অপরকে নিজের ভাইয়ের মতো করে দেখতো। 
কিন্তু ক্যাপ্টেন খানের দলের কিছু বিশ্বাস ঘাতক বন্ধু ক্ষমতার লোভে টাকা খেয়ে অন্যের সাথে হাত মিলিয়ে ক্যাপ্টেন খান ও তার বন্ধু জয়ের সাথে বেইমানি করে। জয়কে মেরে ফেলে এবং ক্যাপ্টেন খানকে গুলি করে নদীতে ফেলে দেয়।
২০১৮ সালের ২৬ মার্চ বাংলাদেশ চলচ্চিত্র উন্নয়ন কর্পোরেশনে (এফডিসি) চলচ্চিত্রের মহরত অনুষ্ঠিত হয়। ২০১৮ সালের ৩০ জুলাই চলচ্চিত্রের শেষ অংশের দৃশ্য ধারণের কাজ শেষ হয়। এরপর, ৩১ জুলাই থেকে বিএফডিসিতে চলচ্চিত্রের "কাঁচা পিরিত" নামের আইটেম গানের দৃশ্য ধারণ করা হয়। ২০১৮ সালের ৬ থেকে ১১ আগস্ট পর্যন্ত থাইল্যান্ডের রাজধানী ব্যাংককে এটির দুটি প্রণয়ধর্মী গানের দৃশ ধারণ করা হয়।
চলচ্চিত্রটির সঙ্গীতায়োজন করেছেন শাহরিয়ার রাফাত এবং গানগুলোতে সুরারোপন করেছেন লিংকন, আকাশ সেন ও শাহরিয়ার রাফাত নিজে। চলচ্চিত্রের "মামা ম্যাও ম্যাও" শিরোনামের প্রথম গান গেয়েছেন নাকাশ আজিজ এবং গীত ও সুরারোপিত করেছেন লিংকন। গানটি ২০১৮ সালে ১৮ আগস্ট প্রচারণামূলক একক হিসাবে লাইভ টেকনোলজির ইউটিউব চ্যানেলে মুক্তি পায়। ২০১৮ সালের ২১ আগস্ট মুক্তি পায় এটির শিরোনাম সঙ্গীত, যা দ্বৈতভাবে গেয়েছেন শাহরিয়ার রাফাত ও আয়েশা মৌসুমী। গানটির গীত রচনা সুদীপ কুমার দ্বীপ এবং সুরারোপন করেছেন শাহরিয়ার রাফাত নিজে। ২০১৮ সালে ২২ আগস্ট মুক্তি পায় "এমন করে কেন তাকাও" শিরোনামের তৃতীয় গান, যা দ্বৈতভাবে গেয়েছেন কোনাল ও শাহরিয়ার রাফাত। গানটির গীত রচনা করেছেন সুদীপ কুমার দ্বীপ এবং সুর করেছেন শাহরিয়ার রাফাত। এছাড়াও একইদিন মুক্তি পায় "কাঁচা পিরিত" শিরোনামের এটির চতুর্থ ও শেষ গান, গেয়েছেন তৃষা চ্যাটার্জি ও আকাশ সেন। গানটি লিখেছেন প্রিয় চট্টোপাধ্যায় এবং সুর করেছেন আকাশ সেন নিজে। চলচ্চিত্রটির সবগুলো গানই লাইভ টেকনোলজির ইউটিউব চ্যানেলে মুক্তি পায়।
২০১৮ সালের ১২ আগস্ট শাপলা মিডিয়ার ফেইসবুক পাতায় চলচ্চিত্রটির ফার্স্ট লুক পোস্টার প্রকাশ করা হয়। ২০১৮ সালের ১৬ আগস্ট লাইভ টেকনোলজির ইউটিউব চ্যানেলে চলচ্চিত্রের ফার্স্ট লুক টিজার মুক্তি পায়।
২০১৮ সালের ২৪ আগস্ট চলচ্চিত্রটির প্রচারণায় এশিয়ান টিভিতে "সেলিব্রিটি ক্যাফে" নামে একটি অনুষ্ঠানে অংশগ্রহণ করেন এর প্রধান অভিনেতা শাকিব খান ও শবনম বুবলি।
চলচ্চিত্রটি ২০১৮ সালের ২২ আগস্ট ঈদুল আজহা উপলক্ষে বাংলাদেশের ১৭৮ প্রেক্ষাগৃহে মুক্তি পায়।
কার্মেলিটারস্ট্রিট

কার্মেলিটারস্ট্রিট হলো মিউনিখের কেন্দ্রের একটি রাস্তা। এটি পুরোনো কার্মেলিট গীর্জার নামের উপর ভিত্তি করে তৈরি যা রাস্তার পশ্চিম পাশে অবস্থিত।
কার্মেলিটারস্ট্রিট আলস্টাত-লেহেল জেলায় অবস্থিত, এটি মিউনিখ শহরের একটি কেন্দ্রীয় জেলা। এটি পুরোনো শহর ক্রেউজভার্টালের উত্তরপশ্চিমে অবস্থিত।
এটি প্রায় ৮০ মিটার লম্বা এবং এটি প্রোমেনাদেপ্লাটজের পশ্চিম পাশ থেকে শুরু হয়েছে।
কার্মেলিটারস্ট্রিটের পশ্চিম পার্শ্বে সেইন্ট নিকোলাসের তৈরি পুরোনো গীর্জা কার্মেলিটেন রয়েছে, এটি ১৬৫৭ থেকে ১৬৬০সালের মাঝে নির্মাণ করা হয়েছে। বর্তমানে এই দালানটি বিভিন্ন অনুষ্ঠান ও প্রদর্শনীর জন্য ব্যবহার করা হয়।
রাস্তাটির পূর্ব পার্শ্বে ডাচ ব্যাংকের একটি পাঁচ-তলা দালান রয়েছে এবং দুটি বাগান রয়েছে। এখানে থাকা দালানগুলো দ্বিতীয় বিশ্বযুদ্ধের সময় ক্ষতি হয়েছে যেগুলো পরবর্তীতে ধ্বংস করা হয়েছে।
কার্মেলিটারস্ট্রিট মূলত এক রাস্তার সড়ক যেটি দক্ষিণ দিকে চলে যায়।
বর্তমানের কার্মেলিটারস্ট্রিটের বয়স অজানা। তারপরও, বর্তমানের প্রোমেনাদেপ্লাটজ এলাকার উত্তর দিকে ১৫শতকের একটি খাবার এবং লবণ সংরক্ষণ করার দালান ছিল যেটিকে ১৭৭৮সালে ধ্বংস করা হয়।
১৫০৯ এবং ১৫৬৫ সালের মাঝের দিকে কার্মেলিটারস্ট্রিটের নাম ছিল "সিমুল্লার গ্যাসেল" যেটিকে পরিবর্তন করে ১৬০০ শতাব্দীর দিকে "নিউ গ্যাসেল" রাখা হয়। ১৮ শতকের পরে, "কাল্টেনেকার গ্যাসেল", এবং কার্মেলিটারগ্যাসে নাম রাখা হয়।
১৪৪০নাম্বার বাড়ির কারখানাটিকে, ১৮৩৩সাল থেকে প্রাতিষ্ঠানিকভাবে প্রোমেনাদেপ্লাটজ ১৫ হিসেবে তালিকাভুক্ত করা হয়েছে, কিন্তু এটিকে কার্মেলিটারগ্যাসে ১৫ হিসেবেও দেখা হতো। পরবর্তীতে, কারখানাটিকে প্রোমেনাদেগ্লাটজ ২১, কার্মেলিটারস্ট্রিটের কোণা হিসেবে ধরা হয়।
১৮৭৪সালে, ১৮৬১সাল থেকে প্রোমেনাদেপ্লাটজ ১৩ তে থাকা কাপড়ের পাইকারী বিক্রেতাকে প্রোমেনাদেপ্লাটজ ২১ এ প্রতিস্থাপিত করা হয়।
সাজাহ

সাজাহ বিনতে আল-হারিস ইবনে সোয়াইদ () ছিলেন বনু তামিম গোত্রের এক নারী, যিনি নিজেকে নবি বলে ঘোষণা করেছিলেন। তার বাবা ছিলেন বনু তামিম গোত্রের অন্তর্গত এবং তার মা ছিলেন বনু তাঘলিব গোত্রের অন্তর্গত।
সাজাহ ছিলেন এক আরব খ্রিষ্টান। রিদ্দার যুদ্ধের সময় তিনি নিজেকে নবি বলে ঘোষণা করেন।
সে চার হাজার লোককে একত্রে সমবেত করে মদিনা অভিমুখে রওয়ানা হয়। আরও কিছু লোকও তার সাথে যুক্ত হয়। যাত্রাপথে খালিদ বিন ওয়ালিদের কাছে তুলায়হার (আরেক স্বঘোষিত নবুয়াতের দাবিদার) পরাজিত হওয়ার খবর পেলে তিনি মদিনা আক্রমণের পরিকল্পনা থেকে বিরত হতে হয় তাকে। এরপর, তিনি খালিদ বিন ওয়ালিদের হুমকি মোকাবেলা করার জন্য মুসাইলিমার সাহায্য চান। তাদের মাঝে বোঝাপড়া সম্পন্ন হয় এবং তিনি মুসাইলিমার সাথে বিবাহবন্ধনে আবদ্ধ হন। মুসাইলিমাও তার মত নিজেকে নবি বলে ঘোষণা করেছিল। ইয়ামামার যুদ্ধে মুসাইলিমা মৃত্যুবরণ করার পর তিনি ইসলাম গ্রহণ করেন ও বসরায় হিজরত করেন। সেখানে তিনি ৬৭৫ সালে মৃত্যুবরণ করেন।
সন্ত বোনিফেসের মঠ

সন্ত বোনিফেসের মঠ () জার্মানির বাভারিয়া রাজ্যের মিউনিখের ম্যাক্সভোরস্তাদে অবস্থিত বেনেডিক্টাইন মঠ।
১৮৩৫ সালে বাভারিয়ার রাজা প্রথম লুডভিগ মঠটি তৈরি করেন। উনিশ শতকের প্রথম দিকে ধ্বংসপ্রাপ্ত মঠগুলোকে সংস্কার করার মাধ্যমে তিনি দেশের আধ্যত্নিক জীবনযাত্রাকে পুনরায় উজ্জীবীত করতে চেয়েছিলেন। এরই পরিপ্রেক্ষিতে মঠটি তৈরি করা হয়েছিল।
মঠটি বাইজেন্টাইন শৈলীতে নির্মাণ করা হয়েছে। ১৮৫০ সালে আনুষ্ঠানিকভাবে এটি উৎসর্গ করা হয়েছে। দ্বিতীয় বিশ্বযুদ্ধের সময় এটি ব্যাপকভাবে ধ্বংসপ্রাপ্ত হয় এবং পরবর্তীতে আংশিকভাবে সংস্কার করা হয়। মঠের গির্জার মধ্যে রাজা প্রথম লুডভিগ এবং তার রাণী স্যাক্স-হিলবার্গারহাউসেন থেরেসের সমাধি রয়েছে।
বেনেডিক্টাইন মঠ সাধারণত শহরে তৈরি করা হয় না। কিন্তু সন্ত বোনিফেসের মঠ শহরের মধ্যে তৈরি করা হয়েছে যা কিছুটা অপ্রচলিত। ভিক্ষুদের বস্তুগত বিধান নিশ্চিত করার জন্য রাজা লুডভিগ এন্ডেকস মঠটি কিনে নেন। এটি ১৮০৩ সালে একটি ধর্মনিরপেক্ষ মঠে রূপান্তরিত করা হয়েছিল। এর সাথে রাজা লুডভিগ কিছু কৃষিজমিও ক্রয় করেছিলেন এবং এই সবকিছুই এখন সন্ত বোনিফেসের মঠের অংশ।
মঠের ভিক্ষুরা, যাজকদের সেবাযত্ন করে, পাণ্ডুলিপি ও শিক্ষাগত ক্ষেত্রেও তারা সহযোগিতা করে এবং গৃহহীনদের দেখাশোনা করে। মঠের ভিক্ষুরা মঠাধ্যক্ষ নির্বাচন করেন। ২০০৩ সাল থেকে ইয়োহানেস ইকার্ট মঠের অধ্যক্ষ হিসেবে কর্মরত আছেন। ২০০৩ সালের ২৩ জুলাইয়ে তাকে নির্বাচন করা হয়। এর আগের মঠাধ্যক্ষ ছিলেন ওডিলো লেকনার।
সন্ত বোনিফেসের মঠের বাভারিয়ার বেনেডিক্টাইন সংঘের সদস্যপদ রয়েছে।
আবু তাহের খান

আবু তাহের খান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি টানা চারবার নওদা বিধানসভা কেন্দ্রের বিধায়ক হিসেবে নির্বাচিত হয়েছিলেন। সপ্তদশ লোকসভা নির্বাচনে তিনি মুর্শিদাবাদ লোকসভা কেন্দ্র থেকে লোকসভা সদস্য হিসেবে নির্বাচিত হন।
গার্ডিয়্যান্স অফ দ্য গ্যালাক্সি ভলিউম ২

গার্ডিয়্যান্স অফ দ্য গ্যালাক্সি ভল. ২ (উচ্চারণ গার্ডিয়্যান্স অফ দ্য গ্যালাক্সি ভলিউম টু) হলো ২০১৭ সালে মুক্তিপ্রাপ্ত একটি মার্কিন সুপারহিরো চলচ্চিত্র যা মার্ভেল কমিকস সুপারহিরো গার্ডিয়্যান্স অফ দ্য গ্যালাক্সি উপর কেন্দ্রিত এবং এটি মার্ভেল স্টুডিওস দ্বারা প্রযোজিত ও ওয়াল্ট ডিজনি স্টুডিওস মোশন পিকচার্স দ্বারা পরিবেশিত। এটি ২০১৪ সালের "গার্ডিয়্যান্স অফ দ্য গ্যালাক্সি" চলচ্চিত্রের সিক্যুয়েল এবং মার্ভেল সিনেম্যাটিক ইউনিভার্স (এমসিইউ)-এর পঞ্চদশতম চলচ্চিত্র। চলচ্চিত্রটি জেমস গান দ্বারা পরিচালিত এবং লিখিত। চলচ্চিত্রটির শ্রেষ্ঠাংশে রয়েছে একটি সমগ্র অভিনয়শিল্পী দল, যার মধ্যে ক্রিস প্রাট, জো সালডানা, ডেভ বাউতিস্তা, ভিন ডাইসেল, ব্র্যাডলি কুপার, মাইকেল রুকার, কারেন গিলান, পোম ক্লেমেন্টিএফ, এলিজাবেথ ডেবিকি, ক্রিস সুলিভান, সীন গান, সিলভেস্টার স্ট্যালোন এবং কার্ট রাসেল অন্তর্ভুক্ত। "গার্ডিয়্যান্স অফ দ্য গ্যালাক্সি ভলি. ২"-এ, গার্ডিয়্যান্স মহাজগৎ-এ ভ্রমণ করে ঘোরাঘুরি করে এবং পিটার কুইল-কে তার রহস্যময় পিতৃত্ব সমন্ধে জানার জন্য বাকি সদস্যরা সাহায্য করে।
অসিত কুমার মাল

অসিত কুমার মাল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি বোলপুর লোকসভা কেন্দ্র থেকে লোকসভা সদস্য হিসেবে নির্বাচিত হন।
কলিজন অরবিট

"কলিজন অরবিট" (ইংরেজি: "কলিশন অরবিট") হল মার্কিন লেখক জ্যাক উইলিয়ামসনের (উইল স্টিউয়ার্ট নামে উল্লিখিত) লেখা একটি কল্পবিজ্ঞান ছোটোগল্প। গল্পটি "অ্যাস্টাউন্ডিং সায়েন্স ফিকশন" পত্রিকার জুলাই ১৯৪২ সংখ্যায় প্রকাশিত হয়েছিল।
এই গল্পেই "টেরাফর্মিং" (ইংরেজি: Terraforming, বাংলায়: পৃথিবীকরণ) শব্দটি প্রথম ব্যবহৃত হয়েছিল। যদিও পৃথিবীকরণের ধারণাটি ইতিপূর্বেও বিভিন্ন আকারে কল্পবিজ্ঞান কথাসাহিত্যে ব্যবহৃত হয়েছিল। এই গল্পে প্রতিপদার্থ ধারণাটিও ব্যবহৃত হয়েছিল।
গল্পটি উইলিয়ামসনের "সিটি" ধারাবাহিকের অংশ। মার্কিন ভূগোলবিদ রিচার্ড ক্যাথকার্ট "টু টেরাফর্ম" (ইংরেজি: to terraform) ক্রিয়াপদটির আনুষ্ঠানিক স্বীকৃতির সফল প্রচেষ্টা চালান এবং ১৯৯৩ সালে "শর্টার অক্সফোর্ড ইংলিশ ডিকশনারি" নামক অভিধানের চতুর্থ সংস্করণে এটি প্রথম অন্তর্ভুক্ত হয়।
সিড এমরি

সিডনি হ্যান্ড এমরি (; জন্ম: ১৫ অক্টোবর, ১৮৮৫ - মৃত্যু: ৭ জানুয়ারি, ১৯৬৭) নিউ সাউথ ওয়েলসের ম্যাকডোনাল্ডসটাউনে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে অভ্যস্ত ছিলেন সিড এমরি।
১৯০৮-০৯ মৌসুম থেকে ১৯১২-১৩ মৌসুম পর্যন্ত সিড এমরি’র প্রথম-শ্রেণীর খেলোয়াড়ী জীবন চলমান ছিল। এ সময়ে নিউ সাউথ ওয়েলসের পক্ষে ৫৮ খেলায় অংশ নিয়ে ২৩.৭৯ গড়ে ১৮৩ উইকেট পেয়েছিলেন। ব্যক্তিগত সেরা বোলিং পরিসংখ্যান গড়েন ৭/২৮। চমৎকার মিডিয়াম-পেস গুগলি বোলার হিসেবে সুনাম অর্জন করেন।
১৯০৯-১০ মৌসুমে মেলবোর্নে ভিক্টোরিয়ার বিপক্ষে প্রথম-শ্রেণীর ক্রিকেটে নিউ সাউথ ওয়েলসের সদস্যরূপে ৭/২৮ লাভ করেন। মাত্র ১৫টি শেফিল্ড শিল্ডের খেলার অংশ নেয়ার সুযোগ হয় তার। এ পর্যায়ে ২৪.৬৫ গড়ে ৬০ উইকেট তুলে নেন।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ পেয়েছিলেন সিড এমরি। ২৭ মে, ১৯১২ তারিখে ম্যানচেস্টারে ত্রি-দেশীয় প্রতিযোগিতায় দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ৫ আগস্ট, ১৯১২ তারিখে নটিংহামে একই দলের বিপক্ষে সর্বশেষ টেস্টে অংশ নিয়েছিলেন তিনি।
১৯১২ সালে এস. ই. গ্রিগরির নেতৃত্বাধীন অস্ট্রেলিয়া দলের সদস্যরূপে ইংল্যান্ড গমন করেন। শুরুরদিকে বেশ সফলতা পেয়েছিলেন। কিন্তু পরবর্তীতে এ ধারা অব্যাহত রাখতে পারেননি। ঐ গ্রীষ্মে স্বাগতিক ইংল্যান্ডের বিপক্ষে দুইটি ও দক্ষিণ আফ্রিকার বিপক্ষে দুই টেস্ট খেলেছিলেন। ওল্ড ট্রাফোর্ড টি. জে. ম্যাথুজের একই দিন বিকেলে দুইবার হ্যাট্রিক লাভের খেলায় তারও অংশগ্রহণ ছিল। প্রায় ৫০ রান খরচায় পাঁচ উইকেট পান। খেলাগুলোয় তিনি খুব কমই সফল হয়েছিলেন। এ সফরে ২৩.৮৯ গড়ে ৬৭ উইকেট পান। নর্দাম্পটনে নর্দাম্পটনশায়ারের বিপক্ষে আয়োজিত খেলায় ১১০ রান খরচায় ১২ উইকেট পান। এটিই তার খেলায় সেরা বোলিং পরিসংখ্যানরূপে স্বীকৃতি পায়।
১৯১৩ সালে উত্তর আমেরিকা ও বারমুদায় অস্ট্রেলিয়া দলের দীর্ঘ সময়ের সফরে যান। সেখানে তিনি শতাধিক উইকেট ও সহস্রাধিক রান তুলেছিলেন।
৭ জানুয়ারি, ১৯৬৭ তারিখে ৮১ বছর বয়সে নিউ সাউথ ওয়েলসের সিডনির পিটারশ্যাম এলাকার হাসপাতালে সিড এমরি’র দেহাবসান ঘটে।
আনন্দ টিভি

আনন্দ টিভি বাংলাদেশের বেসরকারি টেলিভিশন সংস্থা। স্যাটেলাইট টেলিভিশন চ্যানেল ‘আনন্দ টিভি’র (এটিভি) ১১ই মার্চ ২০১৮ হতে সম্প্রচার শুরু করে। রাজধানীর বনানীতে এটিভির নিজস্ব ভবনে চ্যানেলটির উদ্বোধনী করা হয়।
মুক্তিযুদ্ধের চেতনায় উদ্বুদ্ধ হয়ে নতুন প্রজন্মকে সুস্থধারার বিনোদনের সঙ্গে সম্পৃক্ত করে বাঙালির হাজার বছরের কৃষ্টি, সংস্কৃতি ও ঐতিহ্যকে বিশ্ববাসীর কাছে তুলতে ধরতে স্যাটেলাইট ভিক্তিক টেলিভিশন চ্যানেল ‘আনন্দ টিভি’র (এটিভি) ১১ই মার্চ ২০১৮ হতে রাজধানীর বনানীতে এটিভির নিজস্ব ভবনে চ্যানেলটির যাত্রা শুরু করে।
আনন্দ টিভি’র (এটিভি) অনুষ্ঠানমালায় সংবাদ ও বিনোদন দুটিই সম্প্রচার করে চ্যানেলটি।
২০১৯ ক্রিকেট বিশ্বকাপ পরিসংখ্যান

অত্র নিবন্ধটি ২০১৯ ক্রিকেট বিশ্বকাপের পরিসংখ্যানগত তালিকাবিশেষ।
"টীকা : এটি কেবল মাত্র সফলভাবে সমাপ্ত ইনিংসগুলোর তালিকা, নির্ধারিত লক্ষ্যে পৌছার পূর্বে অল-আউট হওয়া ইনিংস ছাড়া, পুনঃনির্ধারিত ওভারের ক্ষেত্রে স্কোর করা ইনিংসগুলো এখানে বাদ দেয়া হয়েছে। সফলভাবে সমাপ্ত করা দ্বিতীয় ইনিংস এর রান এখানে গণ্য করা হয়নি"
২০১৯ ক্রিকেট বিশ্বকাপের ফাইনাল খেলাটি হয়ে গেল বিশ্বকাপ প্রতিযোগিতার ইতিহাসে ৫ম ড্র ম্যাচ। ১৯৯৯ সালের বিশ্বকাপে অস্ট্রেলিয়া বনাম দক্ষিণ আফ্রিকার মধ্যকার ২য় সেমি-ফাইনাল, ২০০৩ সালের ক্রিকেট বিশ্বকাপে গ্রুপ-বি'র দক্ষিণ আফ্রিকা বনাম শ্রীলঙ্কা, ২০০৭ ক্রিকেট বিশ্বকাপের গ্রুপ ডি'র আয়ারল্যান্ড বনাম জিম্বাবুয়ে এবং ২০১১ বিশ্বকাপের গ্রুপ বির ভারত বনাম ইংল্যান্ডের খেলাগুলো ড্র হয়। এবারের আসরের ফাইনাল খেলাটি ড্র হওয়ার পর, সুপার ওভার পর্যায়ে গড়ায়, সুপার ওভারেও উভয় দলের স্কোর সমান হলে সর্বাধিক বাউন্ডারীর উপর ভিত্তি করে ইংল্যান্ডকে বিজয়ী ঘোষণা করা হয়।
ডনার্সবার্গারস্ট্রিট

ডনার্সবার্জারস্ট্রিট হলো মিউনিখের জেলা নিউহসেনের একটি রাস্তা। উত্তর-দক্ষিণ দিক দিয়ে এটি রটক্রেউপ্লাটজ এর সাথে অর্নুলস্ট্রিটকে সংযুক্ত করেছে। এটি বাভারিয়ান মন্ত্রীসভার উপদেষ্টা জোয়াকিম ফ্রেইহার ভন ডনার্সবার্জ (১৫৬১-১৬৫০) এর নাম অনুসারে তৈরি, তিনি মিউনিখের ডনার্সবার্জার পরিবার থেকে এসেছেন।
২০শতকের পরে বড় বড় দালান নির্মাণের কাজ শুরু হয়। অসংখ্য ব্যক্তিগত ঘরের পাশাপাশি, পশ্চিমে রেলওয়ে সমবায় তাদের বৃহৎ বাড়ির ইউনিট নির্মাণ করে। ১৯০৮সাল পর্যন্ত, ডনার্সবার্জারস্ট্রিট পাকা করা হয়নি। ঘরের মালিকরা শুকনো আবহাওয়ায় রাস্তায় পানি ছিটাতো।
প্রথম গণপরিবহন যেটি ডনার্সবার্জার দিয়ে যায় সেটি ছুল অমনি বাস নাম্বার ৩১। এটি মিউনিখ পাইকারী বাজার থেকে রটক্রেউজপ্লাটজ পর্যনৃত গিয়েছিল। এটি ১৯১৩সালের জানুয়ারি থেকে মার্চ পর্যন্ত মাত্র দুই মাস কার্যক্রমে ছিল। এটি অলাভজনক পরিস্থিতির জন্য পরে বনৃধ হয়ে যায়। ১৯২০সাল থেকে ১৯৭০সালে , ডনার্সবার্জারস্ট্রিট দিয়ে ২২ নম্বর ট্রাম লাইন গিয়েছে।
দ্বিতীয় বিশ্বযুদ্ধে আকাশের আক্রমণের সময়, রাস্তাটির উত্তরভাগ বারবার ক্ষতিগ্রস্ত হয়েছে, দক্ষিণভাগ এসময় বেঁচে যায়।
পার্কিং গ্যারেজ নির্মাণ এবং রাস্তার উপরিভাগ ঠিক করার মাধ্যমে ডনার্সবার্জারস্ট্রিটের পুনর্নির্মাণ শেষ হয়। তারপর থেকে, জেলাটি সকলের মূল আকর্ষণেে রয়েছে। কারণ এটি কেন্দ্রে অবস্থিত এবং খুবই শান্ত পরিবেশে অবস্থিত। পুরোনো ঐতিহাসিক দালানগুলোকে মেরামত করা হয়েছে, পাশাপাশি আরও অনেক নতুন দোকান, রেস্টুরেন্ট এবং বার এখানে খোলা হয়েছে। বার্ষিক স্ট্রিট উৎসব এখানকার খুব জনপ্রিয় একটি উৎসব।
ডনার্সবার্জাস্ট্রিট ৫০এ তে বিখ্যাত বাভারিয়ান অভিনেতা হেলমাট ফিশার বড় হয়েছেন। পার্কিং গ্যারেজ নির্মাণের সময়, আকস্মিকভাবে একটি দালান ভেঙ্গে যায়।
শিবানী দান্ডেকার

শিবানী দান্ডেকার (জন্ম: ২৭ আগস্ট ১৯৮০) একজন ভারতীয় গায়ক, অভিনেত্রী, উপস্থাপক এবং মডেল। তিনি আমেরিকান টেলিভিশনে একজন টেলিভিশন উপস্থাপক হিসাবে তার কর্মজীবন শুরু করেন। ভারতে ফিরে আসার পর, তিনি হিন্দি টেলিভিশন ও অনুষ্ঠানের বিভিন্ন অনুষ্ঠানে উপস্থাপনা করার পাশাপাশি একটি মডেল এবং একজন গায়ক হিসেবে কাজ শুরু করেন।
দ্বিতীয় বড় মেয়ে হিসেবে শিবানী দণ্ডেকার জন্মগ্রহণ করেন চিত্তবন ব্রাহ্মণ পরিবারে। তার দুই ভাইবোন, অনুশা দণ্ডেকার যিনি বলিউডের একজন অভিনেত্রী-গায়ক এবং অপক্ষা দন্দেকার। শিবানী তার বোনদের সাথে ডি-মেজর নামক একটি সঙ্গীত ব্যান্ড গঠন করেন। শৈশবে তার বেশিরভাগ সময় কাটিয়েছেন লন্ডনে, অস্ট্রেলিয়া ও আফ্রিকায়। ২০০১ সালে, তিনি মার্কিন যুক্তরাষ্ট্রে নিউইয়র্ক শহরে চলে যান এবং মার্কিন টেলিভিশনে কাজ শুরু করেন। তিনি তিনটি জাতীয় সিন্ডিকেটেড টেলিভিশন অনুষ্ঠানে নমাস্ট আমেরিকা, ভি দেশি এবং এশিয়ান ভেরাইটি উপস্থাপনা করেন। তিনি মার্কিন শ্রোতাদের কাছে বলিউডের সবচেয়ে বড় তারকাদের পরিচয় করিয়ে দেন এবং "এন ইভিনিং উইথ শাহরুখ খান ইন আটলান্টিক সিটি" উপস্থাপনা করেন। তিনি ঝালাক দখলা জা প্রতিযোগিতার প্রতিযোগী ছিলেন।
তিনি ভারতে ফিরে আসেন এবং টেলিভিশন উপস্থাপক হিসাবে তার কাজ অব্যাহত রাখেন, সেই সাথে মডেলিংও করেন।
আন্তর্জাতিক সুখ দিবস

২০ মার্চ আন্তর্জাতিক সুখ দিবস বা বিশ্ব সুখী দিবস ২৮ জুন ২০১২ সালে জাতিসংঘের সাধারণ পরিষদের এক অধিবেশনে এ দিনটি পালনের সিদ্ধান্ত নেয়া হয়। এরপর থেকে প্রতিবছর বিশ্বের একাধিক দেশ দিবসটি নানা আয়োজনে পালন করে। 
দিনটি পালন সংক্রান্ত বিষয়ে জাতিসংঘ সাধারণ অধিবেশনের প্রস্তাবে বলা হয় মানুষের জীবনের মূল উদ্দেশ্য সুখে থাকা। ভারসাম্যপূর্ণ অর্থনৈতিক প্রবৃদ্ধির মাধ্যমে টেকসই উন্নয়ন, দারিদ্র্য দূরীকরণসহ পৃথিবীর প্রতিটি মানুষের সুখ-সমৃদ্ধি নিশ্চিত করার জন্য দিবসটি পালন করা হবে।
দিবসটির প্রতিষ্ঠাতা অর্থনীতিবিদ জেম এলিয়েন। তিনি জাতিসংঘের উপদেষ্টা হিসেবে দায়িত্ব পালন করেন। এছাড়াও জাতিসংঘের পরামর্শদাতা এবং শান্তি ও নিরাপত্তা অর্থনীতিবিদদের প্রতিনিধি এবং জাতিসংঘ অনুমোদিত এনজিও ইসিওএসসি বিশেষ পরামর্শদাতার দায়িত্ব পালন করেন। 
জাতিসংঘ তাদের সদস্যভুক্ত দেশগুলোর ওপর পূর্ণ এক বছর জরিপ পরিচালনা করে এ দিবসের সুখী দেশের তালিকা প্রকাশ করে।
আবদ আল-কয়স

আবদ আল-কয়স () একটি প্রাচীন আরব গোত্র, যেটি উত্তর আরব গোত্রের রাবিয়া শাখার অন্তর্ভুক্ত। এই গোত্রটি মূলত পূর্ব আরবের। বাহারনা জনগোষ্ঠীর অধিকাংশই আবদ আল-কয়স গোত্রভুক্ত। এছাড়া কিছু অংশ বকর ও তাগলিব ইবনে ওয়াঈল গোত্র থেকে আগত, যেগুলো বর্তমানে আনিযাহ নামেই পরিচিত। বর্তমানে এই গোত্রের অধিকাংশ সদস্য পারস্য উপসাগরীয় দেশসমূহে বসবাস করছে, যেমন কুয়েত, সৌদি আরব, বাহরাইন, কাতার, ওমান ও সংযুক্ত আরব আমিরাত।
এই গোত্রের নামের অর্থ ‘কয়স দেবতার দাস’। এটি মূলত দক্ষিণ আরবের আল-আরিদ অঞ্চলের বাসিন্দা ছিল। পরবর্তীতে তারা উত্তর-পশ্চিম দিকে অগ্রসর হয়ে সুদাইর পর্যন্ত পৌঁছায় এবং দক্ষিণে আল-খারজ অঞ্চলে ছড়িয়ে পড়ে। আরব বংশানুক্রমিক ঐতিহ্যে এই গোত্রসমূহকে রাবিয়া বলা হয়, যারা উত্তর আরবের মা'দ সংঘের অংশ।
ইসলাম-পূর্ব পারস্যে, আবদ আল-কয়স গোত্র প্রায়ই ইরানে আক্রমণ চালাত। সাসানীয় রাজা শাপুর দ্বিতীয় (শাসনকাল: ৩৯০–৩৭৯ খ্রিষ্টাব্দ) আরব গোত্রসমূহের বিরুদ্ধে এক অভিযান পরিচালনা করেন, যেখানে তিনি আবদ আল-কয়স গোত্রের অধিকাংশ সদস্যকে হত্যা করেন। পরে তিনি এই গোত্রের কিছু সদস্যকে কিরমান অঞ্চলে পুনর্বাসিত করেন।
৫ম শতকে আবদ আল-কয়স গোত্র গৃহহীন যাযাবরে পরিণত হয় এবং নাজদের দক্ষিণে তুওয়াইক মালভূমির বাইরের অঞ্চলে বসবাস শুরু করে। ৬ষ্ঠ শতকে তারা উত্তর-পূর্ব দিকে অভিবাসন করে আল-আহসা, তারুত দ্বীপ ও কাতিফের মরূদ্যান অঞ্চলে বসতি স্থাপন করে।
ইরানের ইসলামী জয়যুদ্ধের সময় আবদ আল-কয়স গোত্রের একটি বড় অংশ দক্ষিণ-পূর্বাঞ্চলে প্রবেশ করে এবং সেখানে ব্যাপক অভিযান চালায়। এই গোত্রের বিভিন্ন দল তাভ্বায এবং বসরার নিকটে বসতি স্থাপন করে। ৮ম শতাব্দীর শুরুর দিকে, আবদ আল-কয়স গোত্রের ৪,০০০ যোদ্ধা কুতাইবা ইবনে মুসলিমের খোরাসান অভিযানে অংশগ্রহণ করে।
বাহারনা জনগোষ্ঠীর অধিকাংশই বানু আবদ আল-কয়সের বংশধর। এছাড়া, কিছু বকর ইবনে ওয়াঈল ও অন্যান্য গোত্র থেকেও তাদের উৎস।
ইসলাম গ্রহণের আগে আবদ আল-কয়স গোত্রের অধিকাংশ সদস্য খ্রিস্টান ছিল।
আদ

আদ ( , ' "") কুরআনে একাধিকবার উল্লেখ করা একটি প্রাচীন গোত্র।
'আদরা সাধারণত দক্ষিণ আরবে বাস করতো। "আল-আহকফ" "বালুময় সমভূমি" বা "বায়ু-বাঁকা বালু পাহাড় ") নামে পরিচিত একটি স্থানে। আদজাতি একটি সমৃদ্ধ গোত্র গঠন করে। তারা একটি তীব্র ঝড়ে ধ্বংস হয়ে যায়। ইসলামী বর্ণনা মতে, "হুদ" নামক একজন একেশ্বরবাদী নবীর শিক্ষাকে প্রত্যাখ্যান করার ফলে ঝড় হয় আদজাতিকে মৌলিক আরব গোত্রসমূহের মধ্যে একটি হিসাবে গণ্য করা হয়, "বিলীন আরব"।। 
ধর্মীয় কাহিনীতে হূদ ও আদ-গোষ্ঠীর "আদ" নামে একটি কিংবদন্তি রাজা ছিল যিনি একটি অঞ্চল শাসন করতেন যার রাজধানীর নাম উয়ুবার। 
কুরআন মজীদের ২৪ স্থানে আদজাতির উল্লেখ আছে যেমন, (৭: ৬৫: ২) ( সূরা ৭ এর দ্বিতীয় শব্দ, আয়াত ৬৫), , , , , , , , , , , , , , , , , , , and
বনু আল-আখদারী

বনু আল আখদারী ( আরবি ভাষায় : بنو الأخضري / বনু আল আকদারী, "লাখদারী বংশ") পশ্চিমী আরবের শেরিফিয়ান আরব গোত্র । তারা ইসলামের আগমনের সময় ইয়েমেনে অভিবাসী হয় এবং রুব আল খালি ও হাদরামৌত অঞ্চলে এবং তারপর মগরেব। ৭ ম শতাব্দীতে বনু মকিল গোত্রের সাথে আলজেরিয়াতে আসে। তাদের বংশধররা "লাখদারি, আল-আখদারী ও ইল-আখদারী" পদবি বহন করে। তারা বনু হাশিম গোত্র, বানু কিননাহ গোত্র এবং বানু আল-সেনুসী গোত্রর ভ্রাতৃ স্ত্থআনীীয় এবং কুরাইশ শাখার সদস্য।
তারা তাদের সাধারণ পূর্বপুরুষদের আমর হাশেম ইবনে আব্দ মানাফের সরাসরি বংশধর ( আরবী ভাষায় : عامر هاشم بن عبد مناف) যিনি হযরত মুহাম্মাদ সাল্লাল্লাহু আলাইহি ওয়া সাল্লামের পরদাদা ছিলেন।
বাররাহ বিনতে আবদুল উজ্জা

বাররাহ বিনতে আবদুল উজ্জা () ছিলেন মহানবি এর নানি।
বাররাহের মায়ের নাম ছিল উম্মে হাবিব বিনতে আসাদ এবং বাবার নাম ছিল আবদুল উজ্জা ইবনে উসমান।
ওয়াহাব ইবনে আবদ মানাফ

ওহ্‌ব ইবন আবদ মানাফ () ছিলেন জুহরাহ ইবন কিলাব ইবন মুর্‌রাহ এর বংশধর এবং বানু জুহরাহ গোত্রের প্রধান। তিনি আমিনা বিনত ওহ্‌ব-এর পিতা এবং ইসলামের নবী মুহাম্মদ (সা.)-এর নানা ছিলেন।
ওহ্‌ব ইবন আবদ মানাফের প্রপিতামহ ছিলেন জুহরাহ ইবন কিলাব, যিনি কুরাইশ গোত্রের অন্তর্গত বানু জুহরাহ উপগোত্রের প্রবর্তক ছিলেন। তাঁর মা ছিলেন কাইলা (হিন্দ) বিনত ওয়াজ্‌ ইবন গালিব, যিনি বানু খুজা'আ গোত্রের অন্তর্ভুক্ত ছিলেন। ওহ্‌বের এক ভাই ছিলেন ওহাইব ইবন আবদ মানাফ।
ওহ্‌ব বিবাহবন্ধনে আবদ্ধ হয়েছিলেন বাররাহ বিনত আবদুল উজ্জা-এর সঙ্গে, যিনি কুরাইশ গোত্রের বানু আবদ আদ-দার উপগোত্রের সদস্য ছিলেন। বাররাহ, যিনি ওহ্‌বের প্রধান স্ত্রী ছিলেন, কুসাই-এর প্রপৌত্রী ছিলেন। ওহ্‌বের আরেক স্ত্রী ছিলেন রুগাইবা বিনত জুরারাহ ইবন আদ্দাস, যিনি ইয়াসরিব (মদিনা)-এর একজন বিশিষ্ট নারী ছিলেন। তাঁর পুত্র আবদু ইয়াগূস নিজেও একজন উল্লেখযোগ্য নেতা ছিলেন।
ওহ্‌ব ইবন আবদ মানাফের মৃত্যু হলে, সম্ভবত তাঁর স্ত্রী বাররাহও তখন আর জীবিত ছিলেন না (কারণ তাঁর আর কোনো উল্লেখ নেই), তখন আইয়িলাহ বাররাহর কন্যা হালাহ ও আমিনা-কে নিজের তত্ত্বাবধানে গ্রহণ করেন। ওহ্‌বের অন্য স্ত্রী রুগাইবা তাঁর শ্বশুরবাড়ির প্রস্তাব গ্রহণ না করে বানু আদি ইবন নাজ্জার গোত্রের কায়স ইবন আমরকে বিয়ে করেন। তিনি ইয়াসরিবে (বর্তমান মদিনা) ফিরে যান এবং সেখানে তাঁদের সন্তান সালমাহ (উম্ম মুন্ধির) ও সালিত জন্ম নেয়। আইয়িলাহর নিজেরও একটি বিবাহযোগ্য কন্যা ছিল, যার নামও ছিল হালাহ।
যখন আবদুল্লাহ ইবন আবদুল মুত্তালিব উপযুক্ত বয়সে পৌঁছান, তখন তাঁর পিতা আবদুল মুত্তালিব তাঁর জন্য পাত্রীর সন্ধান শুরু করেন। আবদুল মুত্তালিবের এক চাচাতো বোন, মুত্তালিব-এর কন্যা আইয়িলাহ, ইতিমধ্যে বানু জুহরাহ গোত্রে বিবাহিত ছিলেন। তাঁর স্বামী ছিলেন জুহরাহর পৌত্র এবং ওহ্‌বের ভাই, ওহাইব।
আবদুল মুত্তালিব নিজের জন্য হালাহ-এর প্রস্তাব দেন, যদিও তাঁর বয়স তখন ৭০ বছরের বেশি ছিল। হালাহর সঠিক বয়স জানা না গেলেও, জানা যায় যে আমিনা যখন আবদুল্লাহ-কে বিয়ে করেন, তখন তাঁর বয়স ছিল আনুমানিক ১৫ বছর। উভয় কন্যাই সম্মতি দিলে এই দুই বিয়ে একসঙ্গে সম্পন্ন হয়।
সার্কাস ক্রোন ভবন

সার্কাস ক্রোন ভবন জার্মানির মিউনিখে অবস্থিত ক্রোন সার্কাসের সদরদপ্তর। তাদের শীতকালীন সার্কাস এই ভবনে প্রদর্শীত হয়। ভবনটি সার্কাস প্রদর্শন ছাড়াও অন্যান্য বিনোদনমূলক অনুষ্ঠানের কেন্দ্র হিসেবেও ব্যবহৃত হয়, যেমন রক কনসার্ট।
১৯১৯ সালে ভবনটি তৈরি করা হয়। এটিই ছিল জার্মানিতে সার্কাস প্রদর্শনের জন্য প্রথম স্থায়ী ভবন। শুরুর দিকে ভবনটিতে ভাঁড় প্রদর্শনীর আয়োজন করা হতো। পরে ভবনটিতে আরো নানা পরিসরে বিভিন্ন অনুষ্ঠানের আয়োজন করা হয়েছে।
১৯৪৪ সালের ৮ নভেম্বর, দ্বিতীয় বিশ্বযুদ্ধের সময় মিত্রদেশগুলোর বোমা হামলায় মিউনিখের বেশিরভাগ বিয়ার হলগুলো ধ্বংস হয়ে যায়। ১৯২৩ সালের বিয়ার হল পুশের শেষ স্মারকটি সার্কাস ক্রোন ভবনে অনুষ্ঠিত হয়, এই অনুষ্ঠানে হেনরিক হিমলার অ্যাডলফ হিটলারের পক্ষে অংশগ্রহণ করেন। ১৯৪৪ সালের ২১ ডিসেম্বরে, এই সার্কাস ক্রোন ভবনটিও বোমা হামলায় ক্ষতিগ্রস্ত হয়। ১৯৫০ সালে সার্কাস ভবন হিসাবে এটিকে পুনরায় নির্মাণ করা হয়। নতুন সৃষ্ট ভবনে দর্শক ধারণ ক্ষমতা ছিল ৩০০০ জন।
ভবনটির প্রধান প্রাঙ্গনে নানা করসার্টের আয়োজন করা হতো, ১৯৬০-এর দশকে এখানে বিটলস এবং দ্যা হু-এর মতো ব্যান্ডদল গান পরিবেশন করেছে। ১৯৭০ এর দশকে কিস, কেট বুশ, ফ্রাংক জাপ্পা এবং এসি/ডিসি ব্যান্ডদল (২০০৩ সালে আরেকবার পরিবেশন করে) গান পরিবেশন করেছে। ২০০৩ সালের ৮ জুন, রোলিং স্টোন এখানে গান পরিবেশন করে। ভবনটিতে বার্ষিক"স্টারস ইন দ্যা মানেজ" প্রতিবছর একটি দাতব্য শো-এর আয়োজন করে যেখানে সঙ্গীত, টেলিভিশন এবং খেলাধূলার ক্ষেত্র থেকে বিভিন্ন ব্যক্তিবর্গ আসেন এবং সার্কাস নিয়ে কথা-বার্তা বলেন। এই শো টেলিভিশনে সম্প্রচার করা হয়।
১৯৮০ সালের ১৪ জুন, মার্কিন রক ব্যান্ড ডেভো তাদের "ফ্রিডম অব চয়েস সফরের সময় এই ভবনে গান পরিবেশন করে। যদিও কনসার্টটি শোয়াবিনজার ব্রাউতে অনুষ্ঠিত হবার কথা ছিল।
আয যুবায়ের ইবনে আব্দুল মুত্তালিব

আয-যুবাইর ইবনে আব্দ আল মুত্তালিব ( ) শাইবা ইবনে হাশিম এবং ফাতেমা বিন আমর এর পুত্র, এ কারণে মুহাম্মদের চাচা ছিলেন। তিনি আবু তালিব এবং মুহাম্মদের পিতা আবদুল্লাহর পূর্ণ ভাই ছিলেন। 
তিনি মাখজুম গোত্রের আতিক বিনতে আবি ওয়াহবকে বিয়ে করেন এবং তাঁদের চার মেয়ে ছিল।
তার বড় সৎ-ভাই, আল-হারিথের মৃত্যুর পর, আজ-জুবায়ের পরবর্তী দায়িত্বপ্রাপ্ত ছিলেন। তার ভাই আবু তালিবের সাথে তিনি তীর্থযাত্রীদের জন্য খাবার ও পানীয় সরবরাহের পারিবারিক বাধ্যবাধকতার দায়িত্ব গ্রহণ করেছিলেন। তিনি তরুণ মুহম্মদ এর যৌথ অভিভাবকত্বও পালন করেছেন। বলা হয় যে ৫৮৪ সালে তিনি মুহাম্মদকে ইয়েমেনের সফরে নিয়েছিলেন। 
একটি প্রচলিত মত যা ইবনে কাথির "দুর্বল" বলে অভিহিত করেন, তিনি মারা যান ৫৮৫ সালে। এটা নিয়ে অনেক কথা প্রচলিত ছিলো। যা ইঙ্গিত দেয় যে তিনি এখনও অনেক বছর পরে জীবিত ছিলেন।
আজ-জুবায়ের হিলফ আল-ফুদুল নামে পরিচিত ভ্রাতৃসংঘের প্রতিষ্ঠাতা ছিলেন। হিংস্রতা ও অবিচারের দমনের জন্য ৫১২ সালে মক্কার এটি শুরু হয় ( শত্রু যুদ্ধের শেষের পরে)। তিনি চুক্তি সম্পর্কে বলেছিলেন বলে অনুমিত হয়:
আয যুবায়ের সেই সব কুরাইশ দের একজন ছিলো যারা ৬০৫ সালে কাবা পুনর্নির্মাণের অংশগ্রহণ। প্রথমে তারা কাজ শুরু করতে ভয় পায়, কারণ একটি বড় সাপ সেখানে বাস করতো। একদিন একটি ঈগল সর্পকে বহন করে নিয়ে যায়, নির্মাতারা কাজ শুরু করে। আয-জুবায়ের এটা দ্বারা খুব প্রভাবিত হয়ে একটি কবিতা রচনা করেন। বর্ণনা করেছেন "কীভাবে ঈগল নিচে এসেছিল, বহন করে নিয়ে গেছিলো; "